স্টাফ রিপোর্টার ॥ গতকাল বৃহস্পতিবার সন্ধ্যা ৭টায় হবিগঞ্জ জেলা শিল্পকলা একাডেমীতে সমর্পন নিবেদিত মোতাচ্ছিরুল ইসলাম প্রযোজিত ইফতেখার আহমেদ ফাগুন পরিচালিত স্বল্পদৈর্ঘ্য চলচিত্র মর্মস্পর্শী-৭১ এর স্থানীয় প্রিমিয়ার অনুষ্ঠিত হয়েছে। স্থানীয় প্রিমিয়ার অনুষ্ঠানে প্রধান অতিথি ছিলেন হবিগঞ্জ ৩ আসনের সংসদ সদস্য আলহাজ্ব এডঃ মোঃ আবু জাহির। অন্যান্য অতিথিদের মধ্যে উপস্থিত ছিলেন জেলা প্রশাসক মোঃ জয়নাল আবেদীন, বৃন্দাবন সরকারি কলেজের অধ্যক্ষ বিজিত কুমার ভট্টাচার্য্য, অতিরিক্ত জেলা প্রশাসক মোঃ আব্দুর রউফ, হবিগঞ্জ সরকারি মহিলা কলেজের অবসরপ্রাপ্ত অধ্যক্ষ জাহান আরা খাতুনসহ হবিগঞ্জ জেলার সামাজিক সাংস্কৃতিক ব্যক্তিত্ব, সাংবাদিক ও এডভোকেটবৃন্দ। মর্মস্পর্শী ৭১ সম্পর্কে অনূভূতি জানাতে অতিথিরা বলেন- মর্মস্পর্শী ৭১ বর্তমান প্রজন্মের শিশুদের মুক্তিযুদ্ধের চেতনায় বিশ্বাস করতে শিখাবে। নতুন প্রজন্মের ফিল্মমেকারদের কাছ থেকে এমন আরও ভাল কাজ ...